Aleksandr Selevko

Aleksandr Selevko (sündinud 23. mail 2001 Jõgeval) on Eesti iluuisutaja, kes võistleb meeste üksiksõidus. 

Aleksandr Selevko õppis põhikoolis Tallinna 53. Keskkoolis, seejärel asus õppima Tallinna Mustamäe Humanitaargümnaasiumis, mille lõpetas 2020. aastal.EM-il ajaloolise medali võitnud Aleksandr Selevko konkurentsist vennaga: me pidevalt võistleme, üritame teineteist võita. Kroonika, aprill 2021. Iluuisutamisega hakkas Selevko tegelema kolmeaastaselt, tema treener on algusest peale olnud Irina Kononova.Treener Kononova: Arvasin, et kolmas koht võiks olla võimalik, aga teine koht... ohtuleht.ee, 12. jaanuar 2024.

Sportlikud tulemused
Euroopa noorte olümpiafestivalil 2017. aastal tuli ta 6. kohale. Juunioride maailmameistrivõistlustel on ta saanud 19. koha (2016) ja 27. koha (2018). 2020. aasta juunioride maailmameistrivõistlustel Tallinnas sai ta lühikavas 4. koha ja vabakavas 13. koha, mis andis talle kokkuvõttes 9. koha. 

2022. aasta taliolümpiamängudel sai ta meeste üksiksõidus lühikava eest antud 65,29 punktiga 28. koha, võisteldes hoolimata õlavigastusest, mille sai võistluseelsel treeningul kukkudes.Anu Säärits. Selevko: olen rõõmus, et sain siiski olümpial esineda ERR Sport, 08.02.2022. Maailmameistrivõistlustel on Selevko saavutanud 27. (2019) ja 16. koha (2021).

2024. aasta Euroopa meistrivõistlustel võitis Selevko 256,99 punktiga hõbemedali (lühikava 90,05 ja vabakava 166,94 punkti), mis on esimene Eesti iluuisutajate täiskasvanute tiitlivõistluste medal. Tulemus tähistas ka uut isiklikku ja ka Eesti rekordit. Varasemad kohad olid tal Euroopa meistrivõistlustel 17. (2019) ja 16. (2020).Aleksandr Selevko võitis EM-il ajaloolise medali ERR Sport, 12.01.2024.

 Hooaeg 2025–2026 
Aleksandr Selevko osales 2026. aasta Euroopa meistrivõistlustel Sheffieldis. Meesüksiksõidu lühikava järel oli liider Gruusia esindaja Nika Egadze, teine Aleksandr Selevko ja kolmas Mihhail Selevko. Aleksandr kogus lühikavas 88,71 punkti, mis jäi alla tema novembris Skate Canada võistlusel näidatud tulemusele 91,28 punkti. Vabakava järel lõpetas ta võistluse viiendal kohal, kogudes vabakava eest 143,75 punkti ja kahe kava kokkuvõttes 232,46 punkti. Euroopa meistriks tuli Gruusia esindaja Nika Egadze.

 Muud saavutused 
Aleksandr Selevko on kolm korda tulnud Eesti meistriks (2020, 2021, 2022) ning ta on olnud valitud Eesti parimaks meesiluuisutajaks (2016, 2019, 2020 ja 2021).Aleksandr Selevko. ESBL.

Isiklikku
Tema noorem vend Mihhail on samuti iluuisutaja. Vendade vanemad Galina ja Anatoli tulid Ukrainast Eestisse elama 2000. aastate algul.Mihhail Selevko: EM-medalist ja närveerimisest, täiuslikkusest ja emotsionaalsusest ning Ukraina vanematest. ohtuleht.ee, 3. veebruar 2023.

 Viited 

Välislingid



 Aleksandr Selevko (ISU statistika)
 Super! MMil ajalugu teinud Selevko pääseb samuti olümpiale. ohtuleht.ee, 27. märts 2021.
 Õlavigastuse kiuste võistlema asuv Selevko: pean muutma käte koreograafiat. ohtuleht.ee, 7. veebruar 2022.
 Aleksandr Selevko võitis EM-il ajaloolise medali. sport.err.ee, 12. jaanuar 2024.
 EM-il ajaloolise medali võitnud Aleksandr Selevko konkurentsist vennaga: me pidevalt võistleme, üritame teineteist võita. kroonika.delfi.ee, 12. jaanuar 2024.

Kategooria:Eesti iluuisutajad
Kategooria:Jõgevalt pärit sportlased
Kategooria:Sündinud 2001